№ 9/НҚ от 08.01.2025

**«Мемлекеттік монополия, арнайы құқық субъектілерінің**

**мемлекеттік тізілімін бекіту туралы» Қазақстан Республикасы Бәсекелестікті қорғау және дамыту агенттігі төрағасының 2022 жылғы   
11 қазандағы № 273/НҚ бұйрығына толықтырулар енгізу туралы**

**БҰЙЫРАМЫН:**

1.«Мемлекеттік монополия, арнайы құқық субъектілерінің мемлекеттік тізілімін бекіту туралы» Қазақстан Республикасы Бәсекелестікті қорғау және дамыту агенттігі төрағасының 2022 жылғы 11 қазандағы № 273/НҚ бұйрығына келесі толықтырулар енгізілсін:

көрсетілген бұйрықпен бекітілген мемлекеттік монополия, арнайы құқық субъектілерінің мемлекеттік тізілімінде:

2-бөлімнің:

мынадай мазмұндағы 21-реттік нөмірлі жаңа жолмен толықтырылсын:

«

|  |  |  |  |  |
| --- | --- | --- | --- | --- |
| 21. | «Қазақстан ГАЖ орталығы» акционерлік қоғамы | Астана қаласы, Нұра ауданы, Комсомольский тұрғын үй алабы, Домалақ Ана көшесі, 11 үй, 1 ТҰҮ | әскери мақсаттағы ақпараттық-коммуникациялық инфрақұрылымның бірыңғай операторы | «Қазақстан Республикасының қорғанысы және Қарулы Күштері туралы» Қазақстан Республикасы Заңының 1-бабының 11-2) тармақшасы |

»;

мынадай мазмұндағы 22-реттік нөмірлі жаңа жолмен толықтырылсын:

«

|  |  |  |  |  |
| --- | --- | --- | --- | --- |
| 22. | «Ахмет Байтұрсынұлы атындағы «Талдау» ұлттық зерттеулер және білімді бағалау орталығы» акционерлік қоғамы | Астана қаласы, Есіл, Дінмұхамед Қонаев көшесі, 29/1, 13б | білім беру сапасына халықаралық салыстырмалы зерттеулердің жүргізілуін үйлестіруді және білім беруді дамытудың жай-күйі туралы жыл сайынғы ұлттық баяндама дайындауды, сондай-ақ «Ұлттық білім беру дерекқоры» ақпараттық жүйесін қалыптастыруды, қолдап отыруды, оған жүйелік-техникалық қызмет көрсетуді, оны интеграциялауды және оның ақпараттық қауіпсіздігін қамтамасыз етуді жүзеге асыратын заңды тұлға | «Білім туралы» Қазақстан Республикасы Заңының 5-бабының 7) тармақшасы |

».

2. Қазақстан Республикасы Бәсекелестікті қорғау агенттігінің   
(бұдан әрі – Агенттік) Экономикалық шоғырлану және мемлекеттік кәсіпорындарды бақылау департаменті осы бұйрыққа қол қойылған күннен бастап күнтізбелік он күн ішінде мемлекеттік монополия, арнайы құқық субъектілерінің мемлекеттік тізілімін Агенттіктің интернет – ресурсында жаңартуды қамтамасыз етсін.

3. Осы бұйрықтың орындалуын бақылау жетекшілік ететін Агенттік төрағасының орынбасарына жүктелсін

4. Осы бұйрық қол қойылған күнінен бастап алты ай өткен соң қолданысқа енгізіледі.

|  |  |
| --- | --- |
| **Қазақстан Республикасы**  **Бәсекелестікті қорғау және дамыту агенттігінің**  **Төрағасы** | **М. Омаров** |

**Согласовано**

08.01.2025 17:22 Абильгазин Н.Г.

08.01.2025 17:22 Ермагамбетов Жандос Мубаракович

08.01.2025 17:23 Жакупов Амир Мирасович

**Подписано**

08.01.2025 17:24 Омаров Марат Талгатович

